text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Jólatræið
Desember 17 , 2009Kanska skuldu tit droppa bollar, kakao, jólasølu o.a til tendran av sjálvt jólahaldið og brúkt tær kreftirnar aðra staðni. So kundu vit arbeiðsfólk sloppið at verið við eisini.
Minnist meg rætt, var hetta eisini uppi at venda síðsta ár.
Skilji ei heldur hví hetta hald ikki verður lagt ein sunnudag, hvar fólk aloftast hava tíð.
Heilsan
Ein ið arbeiðir fulla tíð í Havn
Eins og higartil fara vit eisini at gera okkara besta komandi ár.
Jólatræið
Desember 14 , 2009
Hetta er eitt lítið hjartasuff frá okkum á flakavirkinum. Vit arbeiða kvøldvaktir og sleppa ikki við til jólahandið. Eisini eru fleiri, ið arbeiða avbygd og ikki náa heim til tíðina. So vinarliga hugsið um okkum til næstu jól. Tendrið jólatræið leygardag ella sunnudag. Hví ikki fyrsta sunnudag í atvent ?
Ein ið gleðir seg til jóla.
Tað liggja sera nógvar fyrireikingar aftanfyri einum slíkum haldi. Dagur, ið passaði teimum flestu best í ár, var fríggjadagurin 4. desember.
Vit taka viðmerking tína við í fyrireikingarnar næsta ár.
VK
jólatræið tendrað
Desember 11 , 2009Takk fyri eitt sera hugnaligt familjutiltak, sum kommunan skipaði fyri, tá jólatræið bleiv tendrað.
VK takkar fyri heilsanina, og er sera glað fyri tað góðu undirtøkuna millum bygdarfólkið. Vit høvdu ikki kunnað skipað fyri hesum tiltaki uttan góða hjálp frá Hornorkestrinum, Vestmanna Sangkóri, Vestmanna Kirkjukóri og Saron.
Jólasølan í handlinum hjá Niels hjá John setur sín heilt serliga dám á dagin, og tað eru útilokandi sjálvboðin, sum skipað fyri henni. Ein serlig tøkk til tey frá VK.
Minkandi fólkatal
Desember 09 , 2009Tann fyrsta oktober í ár var folkatalið í Vestmanna á fyrsta sinni í hesi øldini farið niður um 1200. Annars hevur talið ligið í nánd av 1250.
Hvussu tulka bygdarráðið hesa gongd?
Burtur frá at byggja ellisheim, hvat roynir man frá bygdarráðsins síðu at gera, fyri at gera tað meira lokkandi at seta búgv her í bygdini?
Hvat við at gjørt eina nøgdsemiskanning millum bygdarfólkið fyri at kanna, um tað sum gjørt verður her í bygdini er tað rætta ella ikki?
Vestmanna og Kvívíkar kommunur stovnaðu fyri nøkrum árum síðani eitt vinnulívsfelag . Haldi avgjørt, at hetta felag í hesum døgum átti at verið meira progresivt og átti at gingið á odda fyri at skapa áhuga millum bygdarfólkið fyri at fara undir nýtt virksemi. Kann bygdarráðið ikki virka við til at aktivera felagið?
Fleiri orsøkir eru til lækkandi fólkatalið, ein stór orsøk er óivað, at vinnumøguleikarnir eru færri, harumframt er arbeiðið vorðið minni støðugt.
Um vit samanbera 2008 við 2009 (fram til miðjan oktobur), so sæst, at væl færri eru fødd higartil í ár í mun til í fjør - 7 í mun til 19. Størsta broytingin er helst, at nógv fleiri eru flutt uttanlands í ár enn í fjør; flestu teirra eru ung fólk, sum fara at nema sær útbúgving. Í juli og august í 2008 fluttu 13 uttanlands, somu mánaðir í ár eru tey 31.
Vestmanna Kommuna roynir av øllum alvi at fáa gongd á røktarheimsbyggingina, tí vit halda, at røktarheimið fær stóran týdning fyri trivnaðin og framtíðarútlitini hjá bygdini. Fíggjarstøðan og fíggjarútlitini gera, at vit ikki fáa arbeiðð við fleiri størri verkætlanum í senn. Vit royna tó eisini at halda virkseminum í bygdini í gongd.
Ein nøgdsemiskanning er eitt gott hugskot, men vit halda ikki, at tíðirnar eru rættar til hana. Í fyrsta lagi kostar ein góð nøgdsemiskanning rættiliga nógv, í øðrum lagi eru fáir møguleikar at gera nýggj átøk í løtuni.
Vinnulívsfelagið er til, okkum kunnugt er lítið virksemi, tí felagið ikki fær umsóknir.
Bygdaaleiðir / Jólatrøll
Desember 09 , 2009Nær fer bussurin at koyra niðan aftur í Skálatungu ?
Tit svaraðu fyri einum mánaði at alt var í lagi
frá tykkara síðu - men hví hendir onki.
Er tað Strandferðslan ella Jón - Hvivikskingurin.
Hevur tað nakað við málið um samanleggin av
kommununum at gera ?
Kunnu vit ikki fáa eitt nøgtandi svar ?
Nú er tað ikki Strandferðsluni, sum bíðað verður eftir, men kommununi. Byrjað varð uppá arbeiðið, tá maskinan, sum skal skera asfaltið, gekk fyri. Síðani eru onnur arbeiði gjørd, ið hava hildið arbeiðsmonnunum burtur frá Bøgøtu, men ætlandi fara vit undir aftur arbeiðið í hesi ella næstu viku.
Myrkt handan Fiskivinnuskúlan
Desember 09 , 2009Fleiri væleydnað tiltøk hava í seinastuni verið fyriksipað um kvøldarnar fyri bygdarfólkið inni á nýggja Fiskivinnuskúlanum, men tað er so myrkt á parkeringsøkinum niðanfyri skúlan, at vandi er fyri, at fólk kunnu vera yvirkoyrd!
Hevði tað tí ikki verið eitt huskot, at kommunan setti einar tveir ljóssteyrar upp afturfyri at hava fingið henda stásliliga bygningin til bygdina? (Eg veit væl, at kommunan hevur latið ókeypis grundøki og okkurt annað smávegis til skúlan, men tað høvdu allar aðrar føroyskar kommunur fegnar latið og meira afturat!)
Bygdaleiðir
Desember 09 , 2009Nú eru vit komin langt inn í desember 2009, og framvegis koyrir ongin bussur eftir Bøgøtu.
Kann eg loyva mær at spyrja, nær bussurin aftur fer at koyra hasa leiðina - ella fer hann nakrantíð at gera tað?
Nú er tað ikki Strandferðsluni, sum bíðað verður eftir, men kommununi. Byrjað varð uppá arbeiðið, tá maskinan, sum skal skera asfaltið, gekk fyri. Síðani eru onnur arbeiði gjørd, ið hava hildið arbeiðsmonnunum burtur frá Bøgøtu, men ætlandi fara vit undir aftur arbeiðið í hesi ella næstu viku.
Ljós við Fiskivinnuskúlan
Desember 09 , 2009Nú havi eg fleiri ferir veri inni á fiskivinnuskúlanun til tiltøk sum hava veri ordiliga góð. Inni í skúlanum er ljóst og nossligt og hugnalit men tað er lívsfarlit at koma til skúlan í mirkri. á økinun hjá skulanun er ljós men onki ljós er á vegnun har um leiðir. hatta má verða ein uppgáva fyri komununa at loysa. eg haldi at ta er so spell tá tey á skúlanun eru so ófør til at skipa fyri øllun møgiligun at vit eldru ikki tora at fara tí vit eru bengin fyri at bróta okkun sundur uttanfyri. Fiskivinnuskúlin burdi verði ein stoltleiki hjá komunini at haft og tí haldi eg at tit sum sjótast mugu seta lygtapelar upp harinni. T+iverri er ta ikki bara eg sum haldi hetta, tí seinast eg var har inni og lurtaði eftur Heina prátaði eg við fleiri sum søgdu tað sama sum eg, at tey ikki tordu at fara har aftur í mirkrið. Vælsignaði tit, geri hetta sum sjótast tí hasin skúlin hevur fyngi alt for lítla uppmerksomheit frá komunini.
Vit fara at taka málið upp, í fyrstu syftu møguliga við at justera lampurnar, sum standa á pelanum innanfyri skúlan.
Tá tygum nevna, at skúlin hevur fingið alt ov lítlið uppmerksemi frá kommununi, so eru vit ikki samd. Kommunan hevur fyri einki latið Mentamálaráðnum eitt grundstykki uppá 3992 fermetrar - eitt grundstykki, sum í sínari tíð kostaði Vestmanna Kommunu og harvið eisini vestmenningum í dýrar dómar, tá ferjulegan varð gjørd!
ferslutrygd
Desember 09 , 2009Havi biti merki í at bilar sum koyra frá fossá hoym á heygar, koyra nógvir ógvuliga skjótt, sjálvt um sýni er begrensa í støðum, umhugsar kommunan kanska at gerða fertálmingar her fyri at fyribyrgja óhappum?
vinarligast
gongumaður.
Niðari Vegur
Desember 04 , 2009Hey Vestmanna Kommuna og takk fyri eina góða heimasíðu.
Eg dugi ikki at síggja, at niðari vegur nakrantíð kann blíva orduliga góður. Har koma altíð at vera forðingar. T.d. á Mørkini er alt ov smalt. Har eru eingi parkeringspláss, so bilarnir har á leiðini standa framvið vegnum. Tað ger, at vegurin í roynd og veru bert hevur eitt spor. Har kann vegurin ikki breiðkast, tí har eru hús báðu megin við.
Eg haldi, at Niðari Vegur skal vera sum hann er, tí vit fáa hann ikki góðan. Vit fáa hann bert eitt sindur frægari, og tað er ikki pengarnar vert, tí tað kostar sera nógv.
Eg haldi, at vit heldur skuldu brúkt peningin til allar hinar vegirnar í bygdini. M.a. gera Fjallsveg lidnan og forbinda hann í Miðalsbrekku. Tann vegurin hevði minka mundandi um ferðsluna í bygdini. Í hesum sambandi kundu vit evt. eisini breiðka ovara veg, so vit fingu eina orduliga farbreyt út úr bygdini.
Bert eitt hugskot.
Førari
Eru epli órudd???
Desember 04 , 2009Hey Vestmenningar:)
Noy, nú ber av.
Nú hava nøkur epli verið so nógv umtalað her á síðuni. Høvdu hasi eplini verði ringasta óruddi í vøkru Vestmanna, so hevði verið doyligt.
Helt so, at eg skuldi fara at hyggja eftir hesum forferdiliga óruddinum og koyrdi mær ein túr framvið Gerðisheyggji og har um leiðir, eg síggji ongi epli??
Noy, noy, summi skulu bara gremja seg um alt og onki, soleiðis eru vit so ymisk. Brokka seg um epli á eini almennari heimasíðu....,undarligt.
Á, sum tað er doyligt at búgva í Vestmanna
Eg elski Vestmanna, og stóð tað upp til mín so skuldu eplir sloppið at ligið um alla bygdina, í staðin fyri alt annað skrambul og órudd.
Heilsan
Glaður Nøgdur Bygdasligur Vestmenningur í jólahýri
P.S Kanska jólavættrarnar fara at fáa sær eitt kók av eplarúgvuni á Gerðisheyggji.
Uppi á Follend
Desember 04 , 2009Hey tit!
Haldi at tað er so keðiligt, at bygt verður uppi á Follend.
Er virkiliga onki annað stað, hesin bygningur kann standa?
Vit hava alla keina, har sum gamli skúli var etc. Hví skal man brúka teir fáu flottu plettirnar til bygningar??
Kemur ikki við 4
Desember 04 , 2009Tað er løgið, men eg havi nú seks ferðir minst roynt at skriva nakað í henda teigin, skilagott haldi eg sjálvur sjálvandi, men tað kemur ikki við, setti nakrar spurningar um, hví so var, og triðju ferð kom tað í. Royni at fylla feltini út í neðra júst sum tað stendur har, men sama skilið. Síðstu ferð fýltist eg á tykkum í kommununi, tí tit høvdu biðið landsstýrið lagt Kvívíkar og Vestmanna kommunur saman, sum eg haldi var heilt skeivt, tað er í øllum føri at strúka kattinum í móti hárunum, og tað plagar teimum ikki at dáma.
Hesum verður vónandi eingin firtin av, so hetta kemur vónandi við????????????????
Órudd/eplir
Desember 04 , 2009Hesin spurningur stóð 2. desembur.
Hvør eigur eplini sum liggja í el-kioskini á Gerðisheyggi???
Tit svara:
Vestmanna Kommunu eigur ikki nevnda el-hús. Tað er ogn hjá SEV.
Tað ljóðar sum tit halda at SEV eigur eplini, tað kann gott vera, men hvør ruddar sovorið burtur, sum liggur og flýtur???? Tey eru ikki komin har at liggja í gjár.
Bygdasavni
Desember 04 , 2009Hvør situr í nevndini fyri bygdasavni, og hvørjar framtíðarætlanir eru við savninum? Hevði veri gott um tað bleiv opnað sum savn um ikki annað onkrar dagar inn í millum.
EPLIR
Desember 02 , 2009Hvør eigur eplini sum liggja í el-kioskini á Gerðisheyggi???
Fíggjarætlan 2009
Desember 02 , 2009Skal beinan vegin viðganga, at eg ikki eri kønur í fíggjar- og roknskaparviðurskiftum. Við at lesa fíggjarætlanina fyri 2009, síggi eg, at skattainntøkurnar fyri 2009 eru settar til 39.875,- kr. Hvaðani kemur so talið 36.780,-? Er veruleikin ikki, at inntøkurnar fyri 2009 eru u.l. 6,4 mill. kr lægri enn mettar?
39.875.000 kr er skattainntøkan (brutto) tilsamans, t.v.s. íroknað partafelagsskatt o.a. skattir. 36.780.000 kr er persónskatturin – barnafrádrátt. Sambært endurskoðaðu fíggjarætlanini er samlaða inntøkuminkingin 3,6 mió. kr.
samanlegging
Desember 02 , 2009var tað ikki í 2012 at kommuninar skulu leggja saman.við lóg.
hví hevur vk sovornan skund, er tað penganir tit vilja hava frá grannakommunini.nú fíggjarstøðan er so sum hon er.
og at arb í bygdini minkar. hugsi um fiskavirking 2 hvørja viku.og tá koma nógv fólk frá ørðun bygdum til arb her.
minkar ikki skattaintøkanfyri vk tá tey arb so eisini.
(hetta er akkurát tað sama sum klaksvík gjørdi við bygdinar norðan fyri)
Nei, tað er ikki vist, at kommunurnar skulu leggja saman við lóg í 2012, men nýggja kommunuálitið mælir til tvungna samanlegging. Í álitinum verður mælt til, at Vestmanna og Kvívíkar kommunur antin verða lagdar saman í eina kommunu, ella at tær verða lagdar saman við kommununum í Vágum. Løgtingið viðgerð í løtuni álitið, og vit vilja sjálvsagt ávirka hesa viðgerð.
Fólkaatkvøðan í januar 2008 vísti heilt greitt, at vit vilja leggja saman við Kvívíkar kommunu, men ikki saman við kommununum í Vágum. Bygdarráðið metti tað skilagott at minna landspolitikararnar á okkara støðu, áðrenn teir taka støðu til møguliga samanlegging.
Vit halda ikki, at skrivið er torskilt, tí er tað heldur ørkymlandi, at fjølmiðlar og kanska eisini kvívíkingar mislesa skrivið. Tað, sum vit royndu at siga, er, at vit vilja fegin leggja saman við Kvíkvíkar kommunu, um kommunurnar skulu leggja saman við lóg, men ikki saman við kommununum í Vágum. Vit heittu ikki á landsmyndugleikararnar at leggja okkum og Kvívíkar kommunu saman alt fyri eitt, men vit valdu at vísa á, hvørji kommunueind, vit vilja verða partur av, um tilmælið í kommunuálitinum verður fylgt.
Skrivið verður lagt út á heimasíðuna sum skjótast, so sleppast kann undan óneyðugum misskiljingum.
Neyvan man grannakommunan vera so nógv ríkari enn okkara. Sjálvsagt minkar skattainntøkan, um arbeiðið minkar, tí royna vit at økja um virksemið í kommununi m.a. við at byggja røktarheim.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Samstarv
Til ber at samstarva við Ílegusavnið bæði um íleguverkætlanir, epidemiologiskar verkætlanir o.s.fr.
Ílegusavnið er opið fyri samstarvi við bæði akademiskar eindir og handilsligar eindir, royndar granskarar eins væl og lesandi (lækna, biomedicin, lívfrøði o.s.fr.)
Setið tykkum í samband við okkum fyri at frætta nærri um møguligt samstarv og møguleikar. Vit svara millum kl. 9 og 15.
Guðrið Andorsdóttir, stjóri
T-post: gudrid@biobank.gov.fo
Telefon: +298 30 47 00
Beinleiðis telefon: +298 30 47 01
Fartelefon: +298 59 10 20
Fax: +298 30 47 05

robotstxt: allowed

filter: keep


text:
Samfelag, lovsongur og læra. Synnøve av Rana talar um evni "Missio Dei - Missión Guds."
Kom við á ferðina! Tak ein vin við. Tekning á livdin@livdin.fo
Týsdagur 22. mai
SAMKOMUFUNDUR
kl 20 í Lonini
Samkoman møtist at lovsyngja og biða saman,
og at tosa um viðurskifti, sum viðkoma allari samkomuni.
Leygardagur 26. mai
ALIVE
kl 21 í Skúlanum við Løgmannabreyt
Ungdómstiltak, har vit hoyra vitnisburðir, undirvísing,
njóta Guds nærveru og hava tað stuttligt saman.
Sunnudagur 27. mai
MØTI
kl 11 í Skúlanum við Løgmannabreyt
Synnøve av Rana talar:
'Stórir sannleikar: Missio Dei - at læra um og liva í umskapandi dreymi Guds'
Vit byrja við drekkamunni áðrenn øll samlast til lovsongsløtu fyri alla familjuna.
Høvi er at koma til forbøn ella samtalu, um nakað liggur tær á hjarta.
Sunnudagsskúli kl 12


text:
U14 liði hjá NSÌ megnaði týskvøldið at leika seg í steypafinaluna. Dysturin var ímóti EB-Streymi, og vunnu okkara røsku dreingir dystin 7-1.
NSÍa-EB/Sa 7-1 (1-1)
0-1 (eb/s)
1-1 Súni Hansen.…
2-1 Súni Hansen.
3-1 Beinir Nolsøe. (Skallaði bóltin í kassan, hornaspark.)
4-1 Súni Hansen. (Hattrick til Súna.)
5-1 Beinir Nolsøe. (Assist frá, Jørgen Nielsen.)
6-1 Beinir Nolsøe. (Assist frá, Jørgen Nielsen.) Hattrick til Beinir.
7-1 Jørgen Nielsen. (Assist frá, Aleksandur Leitistein.)
Vit ynskja U14 hjartlaiga tillukku, og allar bestu eydnu í finaluni 26 august.
So nú hevur NSÌ 3 lið í steypafinaluni, U14, U18 og Effo-liði. Leygardagin kl 12.30 spælir U16 á heimavølli ímóti KÌ, og vóna vit at teir vinna eisini, so at felagið kann hava 4 lið í steypafinaluni.


text:
Ingi Samuelsen
15.01.2018 - 08:14
Ítróttur > Ítróttur > Fótbóltur
Fjepparar hjá fótbóltsfelagnum SK Brann í Bergen gera seg nú til at siga einum at stjørnunum á liðnum farvæl. Einki bendir á, at føroyski vongurin, Gilli Rólantsson heldur fram í felagnum.
Alt bendir á, at hann skiftir nú meðan flytingargluggarnir standa opnir.
Bergens Tidende kundi í farnu viku upplýsa, at Gilli Sørensen er til sølu. Tað er ikki tí, at føroyingurin ikki hevur klárað seg væl í felagnum, als ikki. Gilli hevði seinasta kappingarár eina av sínum bestu kappingum nakrantíð.
Men sáttmálin hjá Gilla er við at ganga út, og av tí at tað hevur gingið somikið væl, so hevur Gilli ført fram ynski um, at framgongdin á vøllinum eisini skal síggjast aftur á samsýningini, sum hann fær fyri at spæla fyri felagið.
Og her eru partarnir ikki samdir. Og tá felagið samstundis hevur ætlanir um at keypa inn nýggj fólk á øðrum plássum, er uppstaðin ein spurningur um, hvussu nógvum útlendingum felagið hevur pláss fyri.
Og tað er her, at felagið nú hevur sent út boð um, at Gilli Rólantson er ”veldig til salgs”, skrivar Bergens Tidende.
Feløgini í Eliteserien kunnu í mesta lagið hava níggju útlendingar í hópinum, og henda kvotan byrjar nú at fyllast hjá Brann. Hetta tí at felagið nú leitar eftir einum nýggjum málverja og eisini einum áleypara. Harumframt er felagið í samráðingum við ein ghanesiskan miðvallaleikara, sum í løtuni spælir við Sogndal. Um Gilli Rólantsson ikki leingir sín sáttmála, gongur kabalin upp, skrivar blaðið.


text:
Nick Nolte
Nicholas King "Nick" Nolte (føddur 8. februar 1941) er amerikanskur sjónleikari, leikari, sum leggur røddir til teknifilmar og skemtari. Hann hevur verið sjónleikari í fimm áratíggur, og spældi sínar bestu filmleiklutir í 1990-árunum. Hann er m.a. kendur fyri sín leiklut í Cats & Dogs: The Revenge of Kitty Galore sum Butch og fyri leiklutir í filmunum: 48 Hrs. (1982), Cape Fear (1991), Afterglow (1997), Affliction (1997), The Good Thief (2003), og Warrior (2011). Hann er blivin tilnevdur tríggjar Oscar, tvær ferðir fyri besta sjónleikara og einaferð fyri besta stuðlandi sjónleikara.


text:
Danjal av Rana 07.12.2017 (09:39)
Løgreglan: Gøtufólk mugu halda seg inni
Løgreglan biður fólk í Norðragøtu um at halda seg innandura.
Húsatekjur eru rivnar og flúgva um bygdina, og innsatsleiðarin í Eysturkommunu heitir á fólk um at halda seg inni, tí vandi er fyri at koma til skaða.
90% av skaðunum í Føroyum eru í løtuni í Eysturkommunu, har illveðrið leikar ómetaliga hart á. Boðini frá løgregluni eru tí ikki til at taka feil av: Haldið tykkum innandura.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Um Landsverk
Síðani 1948 hevur Landsverk bygt vegir, tunlar, havnir og seinnu árini eisini bygningar undir landinum. Vit hava heilt frá byrjan havt um hendi byggitekniskar uppgávur í breiðastu merking fyri land og kommunur, og eru í dag ein stovnur undir Samferðslumálaráðnum.
Vit hava um hendi vega-, havna- og byggiharrauppgávur, og skulu heilt yvirskipað tryggja, at karmarnir fyri ferðslu og virksemi eru nøktandi, tryggir og samanhangandi. Fakliga og óheft røkja vit tað verandi, byggja tað nýggja og fyrireika tað komandi til næstu ættarlið.
Afturat hesum høvuðsuppgávum er tað eisini samtykt við lóg, at Landsverk hevur eftirlit við almennu partafeløgunum, Vágatunnilin og Norðoyatunnilin, sum eiga og reka undirsjóvartunlarnar undir ávikavist Vestmannasundi og Leirvíksfirði.
Síðani 1975 hava vit verið limur í NVF, ið er Norrønt vegtekniskt forum. Tað er ein felagsskapur við fleiri enn 800 limum, sum hevur til endamáls at menna vega-, ferðslu- og flutningsøkið við samstarvi millum fakfólk í Norðurlondum.
Við 150 starvsfólkum - umroknað til umleið 125 fulltíðarstørv – teljast vit millum størstu arbeiðspláss í landinum.
Okkara søk
Fakliga og óheft skal Landsverk røkja tað verandi, byggja tað nýggja og fyrireika tað komandi. Vit tryggja heildarmyndina av landsins bygningum og infrakervi – nú og í framtíðini.
Okkara leiklutir
Vit eru Landsverk fyri borgaran, sum byggiharri og til vinnulívið.
Vitja Landsverk
Á Landsverki fáa vit javnan vitjan av næmingum úr fólkaskúlanum og miðnámsskúlunum, og tað dámar okkum væl. Ynskir tú eitt nú at vitja grót- og skervverkið í Hundsarabotni, hoyra ein fyrilestur um virkisøkini hjá stovninum ella bara síggja, hvussu arbeiðslívið hjá eitt nú einum verkfrøðingi, arkitekti ella smiði er her á Landsverki, ert tú altíð vælkomin at seta teg í samband við okkum.
Virksemið kring landið
Landsverk virkar millum annað undir:
- Reglugerð fyri Landsverkfrøðingin frá 22. apríl 1998
- Løgtingslóg nr. 132 frá 10. juni 1993 um fyrisiting
- Løgtingsfíggjarlógin §15
- Kunngerð nr. 22 frá 14. mars 2007 um roknskaparverk landsins
- Løgtingslóg nr. 133 frá 1993 um innlit í fyrisitingina
Ognartøka
Landsverk hevur sambært delegatión frá Føroya Landstýri heimild til ognartøku.
- Lóg nr. 69 frá 7. mai 1881 "om forpligtelse til jords afgivelse til offentlige veje, havne og landingssteder samt til offentlige skoler på Færøerne"
- Løgtingslóg nr. 103 frá 20. november 2007 um ognartøku og avhendan til flogferðsluendamál
Útbjóðing
- Løgtingslóg nr. 106 frá 15. november 1984 um útbjóðing (lisitatiónslógin)
Havnir
- Løgtingslóg nr. 11 frá 31. mars 2004 um at verja havnir
- Kunngerð nr. 33 frá 25. mai 2004 um at verja havnir
Vegir og ferðsla
- Løgtingslóg nr. 51 frá 25. Juli 1972 um landsvegir við seinni broytingum
- Kunngerð nr. 13 frá 26. februar 2007 um landsvegaskrá
- Løgtingslógarkunngerð nr. 14 frá 2. mars 1988 um ferðslu við seinni broytingum
- Kunngerð nr. 75 frá 17. juni 1980 um ferðslumerkingar, seinni broytt við kunngerð nr. 96 frá 30. oktober 2007.
Bygging annars
- Galdandi verklagslógir
- ABF 06 - ABR 89 (Almindelige bestemmelser for teknisk rådgivning og bistand)
- BR 08 (donsk bygningareglugerð)
Havumhvørvið og basing av oljudálking
- § 22, stk. 3 og § 24, stk. 2 í løgtingslóg nr. 59 frá 17. mai 2005 um verju av havumhvørvinum
- Heimildarskriv til Landsverk viðvíkjandi basing av oljudálking á sjónum eftir kap. 14 í lóg um verju av havumhvørvinum.
Sambært løgtingslóg nr. 133 frá 1993 um innlit í fyrisitingina kann ein og hvør krevja at verða kunnaður um tey skjøl, sum komin eru til ein myndugleika - í hesum føri Landsverk - ella sum ein myndugleiki hevur gjørt. Tó eru nøkur undantøk; til dømis í sambandi við persónsmál. Í sovorðnum førum hevur tú sum borgari bert rætt til innlit í viðurskifti viðvíkjandi einum sjálvum.
Umbøn um alment innlit skal sendast til lv@lv.fo.
Heilsu-, trygdar- og umhvørvispolitikkur
Endamálið við okkara HTU arbeiði er at tryggja, at ongin fær skaða ella mein av okkara virksemi, og at vit sum stovnur dálka umhvørvið minst møguliga. Vit leggja áherðslu á, at allar uppgávur, sum vit loysa, skulu hava heilsu trygd og umhvørvi við sum fokusøki.
Fyri at røkka hesum vilja vit:
- Við upplæring og kunning arbeiða fram ímóti, at okkara starvsfólk taka atlit at heilsu, trygd og umhvørvi í øllum arbeiðsuppgávum og arbeiði annars.
- Halda lógir og reglur, fylgja okkara egnu stevnumiðum og teimum hjá landinum innan heilsu trygd og umhvørvi.
- Tøkniliga velja loysnir við atliti at heilsu, trygd, umhvørvi og búskapi.
- Afturvendandi seta nýggj mál.
- Systematisera mannagongdir innan heilsu, trygd og umhvørvi.
- Nýta tilfeingið skilagott.
- Finna og fyribyrgja vandar so hvørt, sum teir koma í gerandisdegnum innan heilsu, trygd og umhvørvi.
- Samstarva, samskifta og økja um tilvitanina um heilsu, trygd og umhvørvi hjá starvsfólkunum og samstarvspartnarum.
- Í sambandi við tilfarsveitarar, arbeiðstakarar og samstarvsfeløg seta somu krøv til teirra tilgongd sum til okkum sjálvi.
Viðgjørt á trygdarnevndarfundi 25.08.2015.
Samtykt á leiðslufundi 31.08.2015.


text:
Tú heldur kanska, at tað bara er fuglur, sum reiðrast. So er ikki.
Felags fyri fiskasløgini, sum liva alt lívið í taraskóginum er, at tey eru smá, og at tey verja avkomið hjá sær. Og so ger kallfiskurin reiður til rognini!
Ger reiður úr plantum
Tann fiskurin, sum flest øll føroysk børn kenna, er kombikkið.
Tú finnur kombikk inni í taranum fram við landi, í hyljum í fjøruni og í áum og vøtnum.
Kallfiskurin hjá kombikki ger eitt reiður á botnin úr plantuleivdum, sum hann trýstir saman og límar við slími.
Strentingur livir eisini inni við land í taranum. Hann ger reiður í taranum, sum hann seymar saman við at svimja aftur og fram gjøgnum taran. Hann so at siga brúkar seg sjálvan sum nál.
Verjir reiðrið væl
Bæði kombikk og strentingur lokka fleiri honir til reiðrið hjá sær at gýta. Har gýtir hon fyrst síni rogn, og so gýtir hann sil útyvir.
Kallfiskurin verjir reiðrið væl. Við uggafjaðrunum tyrlar hann alsamt nýggjan sjógv inn í reiðrið, so at nóg mikið av súrevni er til egg og larvur.
Fyrstu vikuna eru fiskalarvurnar í reiðrinum og liva av blommusekkinum, men síðan svimja tær úr reiðrinum og skulu nú klára seg sjálvar.


text:
Fjúrtanda altjóða filmstevnan í Reykjavík, Reykjavik International Filmfestival, lakkar móti endanum.
Fyrsti filmurin hjá Sakaris Stórá í spælifilmslongd, Dreymar við havið, hevur verið sýndur á festivalinum, har tær báðar, ið hava kvinnuligu høvuðsleiklutirnar, Juliett Nattestad og Helena Heðinsdóttir, vóru til staðar og greiddu frá í Háskúlabio, saman við leikstjóra og framleiðarum.
Dreymar við havið varð boðin við í høvuðskappingina um Gylta lundan, The Golden Puffin, á New Visions á Reykjavik International Film Festival saman við trettan nýggjum filmum úr øllum heiminum. Teirra millum var mest spennandi íslendski filmurin beint nú, Vetrarbrøður hjá Hlýni Pálmasyni, og God's own country hjá bretska Francis Lee. Vinnari gjørdist tó hin amerikanski The Rider eftir Chloé Zaho, sum eisini vann virðisløn í Cannes í ár.
Tað var júst í Reykjavík, at Sakaris Stórá fekk fyrsta herðaklappið, tá hann í 2010 fekk talentprísin fyri fyrsta stuttfilm Passasjeren.
Úr Reykjavík í kvøld kunngera føroysku filmsframleiðararnir, at Dreymar við havið eftir Sakaris Stórá luttekur í høvuðskappingini á filmsstevnuni ALICE NELLA CITTÀ (Alice in the City) í døgunum 26. oktobur til 5. novembur í ár.
- Hetta er onnur filmsstevnan, sum Dreymar við havið luttekur á, og eisini í Róm kappast Dreymar við havið móti filmum úr øllum heiminum, við altjóða viðurkendum leikarum og leikstjórum. Alice Nella Città er sjálvstøðugur partur av altjóða filmsstevnuni í Róm, og leggur høvuðsdent á filmar til ung, siga føroysku filmsframleiðararnir úr Reykjavík í kvøld.
Italska filmstevnan er uppkallað eftir filminum hjá Wim Wenders frá 1974 Alice in the Cities.
Í Havnar Bio er høvið at síggja Dreymar við havið í eina viku afturat.
Fylg við tíðindum um filmin her:
https://www.facebook.com/dreamsbytheseafilm/


text: Lesur tú prentaðu bløðini, so varnast tú skjótt gamlar menn, sum gera burtur av sær, alt tað teir minnast og ørminnast. Upp og niður. Kanska við kvæðayvirskrift. Ivist í, um menninir sjálvir eru so upptiknir av at náa alt, innan latið verður upp fyri teimum og teir sleppa niður í stóra jarðarholið at liggja signaðir við øðrum. Giti, tað eru redaktiónirnar, sum umframt reyðu botnlinjuna hava lært seg memento mori, og eru so sperdar, at tær hava einki annað at siga forvitna nútíðarlesaranum, samstundis sum tær helst vóna, at eingin í álvara fer at lesa hetta gamlamannaskvaldrið, sum skjótt bara er minnir. Til slutt eru tey alt, journalistisku minnini. Hóast yngsta blaðið við elsta heitinum halgaði deyðanum eina heila útgávu, er mesta gamlamannafylla javnt og samt at síggja í einum heilt øðrum blað, sum skal verða eins ónevnt og hitt fyrra, men er longur norðan av landi. Nýggjasta í ellisblaðnum er, at lata upp fyri minnisposanum hjá einum skilamanni um skipafígging í nítjanhundraðoggrønkál og fram eftir. Síðu upp og síðu niður. Bara í hesum blaði verður tilskilað sum eitt ófrættakent salgsargument í tveytúsundogátjan. Í dag eru so útvarpsboð á middegi um, at besta sendingin er fallin fyri freistingini, aftur at siga frá um tað, sum fólk úr sama landsluti alt mítt livandi lív hava billað restini av landinum inn, var tabu, niðurbundið og burturtagt. Ikki er størri lygn enn tað sama. Mesta innantóma sjengr, eg havi hoyrt, er akkurát hatta gamla fornermilsisklandrið, sum vit lata verða hundrað prosent ónevnt. Men nú eru menn blivnir so gamlir, at teir mugu gera burtur av sær, innan teir fáa mold í kjaftin. Tað er journalistiska drívmegin hjá pappírspressuni, eingin nevndur eingin gloymdur. Vit skulu jú øll sama veg. Life is a dying business.


text:
Setur fyrispurning um markaforðingar
14. desember 2016
Helgi Abrahamsen, sum í løtuni er varamaður í løgtinginum, hevur sett ein fyrispurning til Poul Michelsen, landsstýrismann, um markaforðingar millum Norðurlond
”Hvørji ítøkilig stig eru tikin seinastu tvey árini, sum hava til endamáls at minka um markaforðingarnar sum eru millum Føroyar og hini Norðurlondini?” Tað vil Helgi Abrahamsen, løgtingsmaður, hava at vita frá Poul Michelsen, landsstýrismanni.
Helgi Abrahamsen vísir á, at tann 20. apríl 2012 hevði løgtingið eitt sokallað ”temaorðaskifti” um markaforðingar. Viðgjørdar vórðu forðingar, sum gera tað trupult ella ómøguligt hjá fólki at virka tvørturum norðurlendsku landamørkini.
”Tað var Annika Olsen, landsstýriskvinna við norðurlandamálum, sum legði upp til orðaskiftið. Í framløguskrivinum vísti hon á, hvørji átøk landsstýrið hevði sett sær fyri at seta í verk, fyri at byrgja upp fyri markaforðingum,” sigur Helgi Abrahmsen.
Hann vísir á, at hann fleiri ferðir síðani hevur sett fyrispurningar, fyri at fáa at vita, hvussu langt er komið við arbeiðinum. Sambært svarunum vóru nógv tiltøk sett í verk og fleiri vóru ávegis. Eitt av tiltøkunum sum skuldi setast í gongd var skipan av einum føroyskum markaforðingarbólki. Hesin skuldi finna fram til hvørjar markaforðingar eru, og taka stig til at fáa hesar loystar. Tí spyr Helgi Abrahamsen eisini, hvussu langt hetta arbeiðið er komið, og um aðrar av nevndu broytingunum eru framdar.
”Hesin spurningurin verður settur fyri at fáa upplýst, hvat er hent á økinum síðani seinasti fyrispurninguri varð svaraður,” sigur Helgi Abrahamsen.
Sambandsflokkurin
RN
Back


text:
Ringt veður fyrrapartin í morgin
Veðrið frá DMI
Veðurlagið:
Eitt lágtrýstumráði, 965 hPa, yvir Íslandi, flytur seg í ein útnyrðing. Tilhoyrandi brúgvalagið við regni og vátaslettingi yvir Føroyum hvørvur í ein landnyrðing, og aftaná tað fáa vit kalt luftrák við ælingi av útsynningi. Seint í kvøld og í nátt kemur eitt nýtt brúgvalag við regni og vindi av útsynningi.
Veðurvánirnar:
Andøvsgul til frískan vind av útsynningi, upp til 10 m/s. Tað verður skýggjað við regni ella vátaslettingi av og á, men sum frá líður klárnar nakað, tó verða æl, sum kunnu verða vátaslettingur, kavi ella heglingur. Í nátt snarar ættin í sunnan og landsynning, og vindurin veksur til strúk í vindi til skrið, 13 til 18 m/s. Tað verður skýggjað og regn ella vátaslettingur. Hitin fer alt samdøgrið at liggja millum frostmarkið og 4 stig.
Veðrið í morgin:
Vindurin veksur til skrið ella storm av landsynningi, 18 til 23 m/s, við hvirlum uppí 28 m/s, men seinnapartin snarar ættin í sunnan og vindurin minkar til frískan vind til hvassan vind, 10 til 15 m/s. Tað verður skýggjað og regn, men út á seinnapartin klárnar nakað, tó verða æl. Hitin hækkar uppí 3 til 7 stig. Hósnáttina verður frískur vindur til hvassan vind av suðri og útsynningi, 10 til 15 m/s, onkrastaðni skrið, 18 m/s. Tað verður skiftandi skýloft og ælaveður. Hitin fer at liggja millum 2 og 6 stig.
Og verðrið hósdagin:
Frískur vindur til hvassan vind av suðri og útsynningi, 10 til 15 m/s. Tað verður skiftandi skýloft við ælaveðri. Um náttina kunnu ælini vera við vátaslettingi. Hitin fer alt samdøgrið at liggja millum 2 og 7 stig.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Yayyyyy! hygg hvat eg fann!
Eg elski at verda á loppumarkna og nú eg búgvi í Aarhus, er nokk at velja ímillum. Umleið annaðhvønn mána, er tann besti marknadurin á Godsbananum, sum liggur tætt vid hjá okkum. Her komi eg altíð heim vid fyltum posa og sekki. Har er sooo nógv at velja ímillum, at eg kundi fylt í ein heilan bil! Meeeen eg royni at halda mær í skinninum.
Hesa fer fann eg júst tað eg manglaði! Trý pør av skóm, til allar festligheitir. Bæði frá Vagabond og Moss, so eitt sindur av kvaliteti er eisini í hesum lutunum.
Eisini fann eg eitt belti og ein svartan jakka sum eg eisini havi leitað eftir. Síðst men ikki minst, fann eg tvey pløgg sum verða góð, tá tad skjótt fer at blíva eitt lítið sindur heitari. Nemliga ein blomstruttan niðurdeil og eina buksu/shorts-drakt.
Tað festligasta við at keypa klæðir úr endurnytslu handlum, er at tad er super bíligt og á tann hátt kanst tú skifta klædnaskápið út í heilum. Just the way I like it.
Tað kann væl verða at klæðini ikki eru spildur nyggj og at okkurt brek er at finna. Men fyri meg er hetta ein super loysn, tá man livur av SU og samtíðis hevur hug at forkela seg sjálva. + tad er gott fyri umhvørvið.
M&K


text:
Sum siður er, tá kontríklubbin er saman, velur verturin í útvarpssendingini Rót & Rútmu, Petur Rouch, fimm tær bestu fløgurnar í skjótt farna ári. Grundgivið verður, vit hoyra eitt brot og so er kjak. Í ár var okkara egni Hallur Joensen millum fimm tær bestu. So omanfyri sæst ein meta-mynd. Av fløgu og upphavsmanni í sama rúmi. Ikki óvantað er nýggja útgávan við Hank Williams sangum frá Mother's Best sendingunum í 1951 nummar eitt. Samlaði listin hjá Peturi Rouch yvir fimm tær bestu kontrífløgurnar í ár er hesin:
Hank Williams "Unreleased Recordings" (3 fløgur)
Kathy Mattea "Coal"
Teddy Thompson "Upfront and Down Low"
Hallur Joensen "Pickin' time in Nashville"
Glen Campbell "Meet Glen Campbell"
Teir, sum vóru við í ár vóru Oddbjørn Vágslíð, Petur Rouch, Heri Dam, Milson Zachariasen, Sonhard Johannesen, Terje Sigurdsson, Jóhan á Plógv, Jón Johansen, Hallur Joensen, Jóhan Petur Hansen (Beddi) og Birgir Kruse.


text:
Agnar Frederiksen
11.02.2018 - 13:52
Ítróttur > Ítróttur > Flogbóltur
Í gjárkvøldið leiktu ÍF og SÍ b seg í steypafinaluna hjá monnum, tá "Seinastu 4" var í KÍ-høllini.
Tað var lagt upp til ein spennandi dyst, tá nummar 1 og 2 í meistaradeildini hittust í fyrru hálvfinaluni hjá monnum. ÍF vann seinast liðini hittust, og fuglfirðingar vóru eisini omaná í gjár. ÍF vann 3-1. Eftir at ÍF legði seg á odda, svaraði Mjølnir aftur í 2.setti. ÍF vann so tryggan sigur í triðja setti, og fjórða sett gjørdist ein gysari. ÍF var greitt á odda, men so kom Mjølnir buldrandi, og var nær við at heinta leiðsluna. Tað endaði tó 25-23, og sostatt er ÍF í steypafinaluni.
Seinna hálvfinalan var heldur serstøk. Har hittust SÍ a, ið spælir í Meistaradeildini, og SÍ b frá 1.deild. Liðið hjá SÍ í bestu deildini er sera ungt, meðan SÍ b er fylt við rutineraðum leikarum, har fleiri hava spælt á landsliðnum, og har millum annað Jørgen Niclassen, løgtingsmaðurin, er á liðnum. Tað vóru teir eldru, ið vunnu dystin 3-0. Tað var ikki tann heilt stóri munurin í settunum. Nú er spurningurin um rutineraða liðið megnar at koppa sterka ÍF-liðnum í finalunum.
Hálvfinalurnar hjá monnum:
ÍF - Mjølnir 3-1:
25-15, 16-25, 25-17 og 25-23
SÍ B - SÍ a 3-0:
25-21, 25-18 og 25-22.
Hjá kvinnum spældu Fleyr og Dráttur seg í finaluna, eftir sigrar á ávíkavist TB og Mjølni. Les meira: http://portal.fo/fleyr+og+drattur+i+finaluni+hja+kvinnum.html
Alt í alt var talan um ein væleydnaðan hálvfinaludag í Klaksvík.
SÍ b vann 3-0 á SÍ a, og er harvið til reiðar til steypafinaluna.
(Mynd: Jóanis Albert Nielsen / Jn.fo)


text:
Ein gráður vøruvognur hevur í dag koyrt inní eina mannamúgvu í týska býnum Munster. Tvey fólk hava latið lív, og 20 fólk hava fingið skaða – herav 6 fólk hava fingið álvarsligan skaða. Løgreglan hevur enn einki motiv.
Álopspersónurin gjørdi enda á sær sjálvum beint eftir hendingina.
Sjúkrahúsið í Munster heitur á øll sum hava møguleika, um at læta blóð.
Týskir miðlar skriva at talan er um ein 48 ára gamlan mann, sum hevur psykiskar trupuleikar og at maðurin hevur roynt at gjørt enda á sær fyri stuttari tíð síðani, og tí metur løgreglan ikki at illgruni er um terrorálop.
Íbúgvar í teimun nærmastu húsunum eru flutt burtur, tí løgreglan hevur funni onkran undrunnarsaman lut í vøruvogninum, sum er brúktur í álopinum
Hettar verður mett til at verða eitt álop, og er hettar akkurat eitt ár eftir álopið í Stockholm


text:
- Upp til 75 Mbit download
- Upp til 10 Mbit upload
- Krevur tvær linjur – les meira
Breiðband
Ferðin er treytað av tínari útgerð, stað og frástøðu til íbindingarstað. Allar ferðir eru ‘upp til’.
Breiðband frá Ver
Breiðband frá VerViðskiftatreytir
Allar ferðir eru 'upp' til. Allir prísir eru uttan møguligt linjugjald á 87,50 kr. Ferðin er treytað av kundaútgerð, staði og frástøðu til íbindingarstað. Fyri at fáa fullan ágóða av tíni ferð, er umráðandi at hava røttu útgerðina.
Skift veitara
Hevur tú annan veitara enn Føroya Tele?


text:
Orð: Anders Christensen Arrebo
Týtt: Símun av Skarði
1. Guð Harrin, hann er hirði mín,
og bæði árla og síðla
hann tekur meg í barm til sín
og biður meg har hvíla.
Eg skal ei líða sálarneyð,
mær skal ei vanta dagligt breyð,
eg eigi góðan harra.
2. Sum hirðin røktar seyð sín væl
og hvørt eitt lamb man kenna
og rekur hann í grasadal,
har áin blonk man renna,
so ger mín hirði, Jesus Krist,
hann kennir og hann føðir vist
hvørt mansins barn á foldum.
3. Og um í lívsins lætta gleim’
mín hugi burt kann villast,
hann leiðir meg til hallar heim,
at sál mín ei skal spillast.
So førir hann meg á sín veg,
og rættvísi hann lærir meg;
tøkk havi hann og æru.
4. Hvat skuldi eg so óttast her,
tá, Harri, tú mær fylgir?
Títt orð, tín andi skjól mítt er,
tá brattar gerast bylgjur.
Um andstroymi eg rógva má,
og verðin býður spott og háð,
tú ert mín vinur bestur.
5. Tín góðska, Harri, hon er slík,
at hon kann lív mítt bera;
tín miskunn stór og náðirík
hjá mær skal altíð vera.
Tá eg úr heimi skiljast skal,
tú hýsir mær í himna sal;
tá enda aldri dagar.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Spønir til urtagarðin
09.02.2011
Borgarar í Vestmanna Kommunu hava seinastu árini havt møguleika at koyra avskornar greinar og trø út í grótbrotið. Arbeiðsfólk hjá Vestmanna Kommunu hava so malið greinarnar til spønir. Úrslitið av hesum arbeiði er, at Vestmanna Kommuna hvørki keypir mold ella tøð til tey grønu økini hjá kommununi. Eisini verða spønirnar brúktar, tá ið matleivdir frá skúlanum og dagstovnunum verða gjørdar um til sankutøð.
Seinastu vikurnar hava arbeiðsmenn hjá Vestmanna Kommuni malið nógvar greinar, og vestmenningar hava nú aftur møguleika at keypa spønir úti á bingjuplássinum. Gjaldast skal á Kommunuskrivstovuni, og kostnaðurin er 25,- kr. pr. sekk, sum er væl bíligari enn tær útlendsku spønirnar, ið fáast til keyps í handlunum.
Bingjuplássið er opið mánadag - fríggjadag kl. 17.15 - 19.00, og leygardag kl. 14.00 - 17.00.
Arbeiðið við at mala greinar er ein fyrimunur fyri okkum øll. Kommunan skal ikki rinda nakað fyri at sleppa av við greinarnar til IRF, og IRF skal tískil ikki brenna greinarnar; og vestmenningar fáa bíligar spønir til keyps. Spønirnar halda ókrútið í urtagarðinum burtur, tær eru vælegnaðar til at blanda upp í urtagarðsmold, at leggja undir trø og runnar, og til at koyra á gøtur. Harumframt verða teir blandaðir upp í matleivdir at koyra í kassan til sankutøð.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Tað er ein dygd at duga væl at orða seg, og almennir persónar, sum málbera seg væl og fyndugt, áttu at fingið viðurkenning ella virðisløn fyri tað.
Dimmalætting skrivaði herfyri, at løgmaður váttar yvir fyri blaðnum. Hetta er beinleiðis donsk orðing. Nóg mikið er at siga: váttar fyri blaðnum. Í Sosialinum stóð, at tað var um reppið, at partarnir mistu semjuna á gólvið. Eisini donsk orðing: tabe noget på gulvet, í fluttari merking. Her kundi verið sagt, at semjan næstan var gloppin teimum av hondum. Tíðindafólk hava tað ikki lætt, men alneyðugt er við málsligum innliti og vilja.
Eg gleddist um eina yvirskrift í Sosialinum: Tinghúsið til Eysturoyar. Ikki tí, at eg eri eysturoyingur, men tað er góð málnýtsla at lata orðið til stýra hvørsfalli. Vit siga til Suðuroyar, til Sandoyar, til Dímunar o.s.fr. Turið Kjølbro skal eisini hava tøkk fyri orðingina røkka ella støkka fyri ta donsku, sum eg ikki tími at taka upp aftur her.


text:
Eitt kvøldið - tað er ikki meira enn nøkur mannaminni síðani - fóru børnini í Hattarvík í Fugloy út at spæla sær, og høvdu tey tá fyri at renna út og inn úr húsunum. Um ljósatendring kemur eitt av teimum inn rennandi í býlinginum “uppi í Húsi” og sigur: “Eitt trøll kom eftir mær.” Barnið setst niður við dyrnar, men í sama viðfangi verður ein armur rættur inn ígjøgnum dyrnar og tekur barnið út aftur við sær. Sum ikki var undarligt - róp kom, tá ið barnið hvarv, og út leyp ein gamal maður, sum tey rópaðu “Fimta”; hann fór eftir trøllinum, sum tá var farið yvir um húsini, fekk tað aftur niðri á bakkanum og tók barnið frá tí; men í tí sama leyp trøllið yvir á sjógv, og varð tað tí hildið fyri at vera eitt “fjørutrøll”. Fimti var so kallaður av tí, at hann var hin fimti maður í tí húsi, sum bar navnið Hanus. Hann var bæði klókur og væl lærdur maður.
Nøkur ár eftir fór aftur at merkjast til eitt trøll, sum eisini kom frá sjónum. Í fyrstuni kom tað ikki, fyrr enn myrkt var; men hvørt sum tíðin longdist, kom tað fyrr og fyrr hvørt kvøldið, og tá ið átta dagar vóru farnir, kom tað í skýmingini. Ógvuliga øgiligt var tað at síggja; nógvur tari vóks uppi á tí, og nógv grót dró tað uppi í sær. Fólk ræddust illa, og eftir dagssetur tordi eingin at fara út fyri dyr. Vatn og hvat annað, ið nýtast skuldi um kvøldið, mátti alt vera innborið, meðan dagur var. Tá ið trøllið kom, ljóðaði tað rætt sum tað hevði drigið tveir mylnusteinar uppi í sær, og var tað, sum alt túnið hevði verið leyst og malið um koll undir fótunum á tí. So stórt var hetta fjørutrøllið, at tað stóð upp um mønuna á húsunum “niðri í Húsi”. Soleiðis gekk tað eina langa tíð, og illa mundi verið burturúr, um ikki ein maður, Sakaris nevndur, niðri í Húsi hevði hildið seg mentan at beina trøllið burtur. Eitt kvøldið, sum tað var á veg til at koma, fór hann út til at taka ímóti tí og legði fólkinum við, ið inni var, at eingin mátti koma út til at hyggja eftir sær, ið hvussu leingi hann var burtur. Leingi var Sakaris burtur; komið var at niðurfaringartíð, og ikki var hann afturkomin enn; men tó tordi eingin út fyri dyr at hyggja eftir honum. So til endan kom hann, vátur sum hann hevði verið drigin upp frá grunni - tað rann úr hvørjum tráði. Hann segðist at hava mánað trøllið niður í eina gjógv, kallað Tøllagjógv, okkurt um hundrað favnar burtur frá húsunum. Síðan hevur einki hoyrst um nakað fjørutrøll.
Frá Fimta er sagt, at eitt kvøldið, sum brúdleyp varð hildið í Hattarvík, mánaði hann eina nøgd av trøllum upp yviri á Kirkju (hinari bygdini í Fugloy) og beindi tey so til Hattarvíkar inn í brúdleypshúsið, rætt sum alt var setst til borðs. Tá vildu fólk svíma frá hond við borðið; men hin áðurnevndi Sakaris niðri í Húsi fekk beint tey útaftur.
Fyri oman húsini “uppi í Húsi” er ein brekka, sum tey rópa “uppi á Brúnum”. Har skuldi ein huldumaður búgva, og hvønn fyrsta jólamorgun fór Fimti uppskrýddur niðan í Brúnir til at halda jól hjá hesum huldumanni. Tá ið hann kom aftur og fólk spurdu, um hann hevði notið góðan blíðskap, svaraði hann, at sær var sýndur allur blídni, sum nevnast kundi.
Fimti var framsíggin maður. Tá ið hann var lagstur á songina av aldurdómi, hildu fólk hann tosa í ørviti við hvørt. Ímillum annað, sum hann tosaði, hoyrdu tey hann siga: “Hoyr tú meg, søtin! (hetta var eitt orðatak hansara) tað mesta, meg gremur, er um tær olmussu einkjurnar, ið yviri á Kirkju fara at liggja.” Hetta vónaði eingin at skula hava nakað at týða. Men árið eftir hendi tann vanlukka á Kirkju, at ein bátur við sjey monnum umkomst fyri lendingini, og bert ein maður var bjargaður. - Tá ið Fimti varð spurdur, hvussu tað fór at vera við ætt hansara, um tað fóru at vera nógvir eftir hann, sum itu Hanus, svaraði hann, at tað fór at vera fimti, sætti og sjeyndi og so ikki meira. Og so varð: tveir komu aftan á hann, sum itu Hanus; men tá ið tann áttandi skuldi koma, tá var tað genta
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Áhugaverd frásøgn uppi á Klóraranum omanfyri Strendur
mentan28-05-2017 - 23:56 - Jóanis Nielsen
Tann 22. juli 1989 datt eitt lítið flogfar niður á Klóraranum omanfyri Strendur.
Tummas Eli Høj Joensen var ein av monnunum, sum var fyrstur á staðið. Hann var við í bjargingararbeiðinum.
Á einum gongutúri í útivikuni á Strondum greiddi Tummas Eli frá hesi hendingini, soleiðis sum hann upplivdi tað.
Frásøgnin varð send live á Facebook. Stórur áhugi hevur verið fyri hesi sera áhugaverdu frásøgn hjá Tummas Eli.


text:
Orð: Gustaf Blom
Lag: Carl Michael Bellman
Týtt: Victor Danielsen
1. Jesus mítt hjarta til eigindóm fái,
búgva her inni skal hann og bert hann!
Einki á foldum er søtt sum hans náði,
hvílu í kærleika hans eg bert fann.
2. Jesus meg eina úr syndini loysti,
hann, eina hann hevur frían meg gjørt;
hann í mítt hjarta sín kærleika oysti,
gleði og frið til mítt bróst hevur ført.
3. Jesusar ogn skal mítt lív eina vera,
hann er mín brúðgómur, brúður hans eg;
hjálp mær á jørðini vilja tín gera,
tú, sum í rættvísi klætt hevur meg!
4. Jesus aleina mær styrki kann senda
á hesum tunga og einsliga stað;
eg til hans orð og hans blóð má mær venda,
kraft har at heinta mær dag eftir dag.
5. Jesus aleina skal aftan á stríðið
føra meg inn í ta himmalsku havn,
har eg skal gloyma tað, her eg nú líði,
leggja meg trygt í hans trúfasta favn.


text:
VIDEO: U17-dreingirnir til EM
ítróttur20-03-2017 - 21:27 - Jóanis Nielsen
- Hetta var heilt ótrúligt. Eg havi ringt við at finna røttu orðini beint nú, men tað er ein fantastiskt kensla, sum vit standa við aftaná hendan dystin, sigur Áki Johansen, U17-landsliðsvenjari.
Málsetningurin var greiður undan seinasta dystinum í Úrvalskappingini á Kýpros. Føroyska liðið skuldi vinna, um teir skuldu hava nakran kjans at tryggja sær 2. plássið í bólkinum. Tó var eisini ein treyt, at Írland ikki tapti á Kýpros.
Endin varð, at Føroyar vunnu 2-1 á Slovakia, og Írland vann 2-0 ímóti Kýpros. Sostatt skal føroyska U17-landsliðið við dreingjum, sum tað fyrsta nakrantíð, til eitt EM-endaspæl.
MYNDIR frá dystinum Føroyar - Slovakia 2-1
EM-endaspælið verður í Kroatia frá 3. til 19. mai.
Her ber til at síggja málini í dystinum millum Føroyar og Slovakia


text:
Verkstašiš į Bakka
Verkstašiš į Bakka er partur av eind 11 ķ Trivnašardeplinum.
Verkstašiš į Bakka heldur til į Eggjarvegi ķ Vįgi. Tilbošiš er ętlaš borgarum viš menningartarni. Tilbošiš er opiš gerandisdagar kl. 8.00-15.30 tó frķggjadag til kl. 13.00
Į Verkstašnum į Bakka veršur dentur lagdur į at stimbra og menna samskiftisevni, sansir og kropp hjį borgarunum. Arbeišiš veršur skipaš į ein hįtt, sum gevur borgarunum mųguleika at menna sķna persónsmensku, sķni andaligu og likamligu fųrleikar. Borgararnir framleiša ymiskar lutir m.a. bundin og seymaš plųgg og lutir, ymiskar lutir śr tręi og gróti, flettiborš, havaborš og annaš. Eisini ber til at bķleggja eftir egnum ynski.
Verkstašiš hevur eina sųlubśš, har lutir, sum eru virkašir į verkstašnum, verša seldir. Sųlubśšin er opin gerandisdagar kl. 9.00-14.00 Jólasųla er į hvųrjum įri.
Skipaš veršur eisini fyri ymiskum felagstiltųkum sum jólahugna og fųstulįvintshaldi. Feršast veršur ymsastašni ķ Fųroyum og uttanlands. Arbeišsfólkini taka annars lut ķ ymiskum tiltųkum, sum eru ķ nęrumhvųrvinum.
Verkstašiš į Bakka
Eggjarvegur 2
900 Vįgur
Tlf. 373536/297830
Teldupostur: abakka@av.fo
Dagført tann 14-12-2017


text:
Tveir veiđimenn lagt árar inn
Millum teir fřroysku veiđimenn, sum skarađu fram úr í farnu řld, vóru teir báđir skálvíkingarnir Tórstein Christiansen og Eiler Jacobsen. Teir royndu seg á hvřr sínum řki. Annar sum útróđrarformađur og hin sum skipari og reiđari.
Gisti í Skálavík eitt vikuskifti herfyri og fór mćr ein túr fram viđ Stórá. Vildi skođa Grindafoss, sum seksćringurin hjá Tórsteini var uppkallađur eftir, og skálan, sum Eiler hevur reist og innilokađ, í Grind.
Grindafossur var ikki so langt niđan fyri tann stóra skálan. Tá teir gjřrdu grřnlandsbátin hjá Tórsteini lidnan í 1962, helt hann fyri viđ svágin Johs. Lydersen: ”So er tađ navniđ”
”Hví nevnir tú hann ikki Grindafoss? Tú hevur ikki gjřrt annađ heila líviđ enn sitiđ undir Grindafossi og fiskađ síl”, svarađi svágurin, og máliđ var avgjřrt.
”Grindafossur” gjřrdist kendur um allar Fřroyar fyri ófřran fiskiskap. Viđ honum var eigarin og formađurin Tórstein í Skálavík bestur at fiska í Fřroyingahavnini řll árini, hann var formađur har, frá 1962 til og viđ 1968.
Til endans helt hann tó fiskiskapin vera alt ov nógv stýrdan av klokkuni. Hann kom heim úr Grřnlandi viđ nýggja ”Grindafossi”, sum var meinlíkur Nordafarbátunum, og fór at rógva út undir Fřroyum, nú góđur bátahylur var gjřrdur í Skálavík.
Navniđ Grindafossur fer altíđ at vera knýtt at veiđimanninum Tórsteini Christiansen, sum doyđi fyri einum lítlum ári síđani, mettur av dřgum. Skilji, at elsti ”Grindafossur” er til enn, og at hugskot er um at fáa hann aftur til Skálavíkar.
Tađ verđur bćđi sum eitt minni um Tórstein og hansara rřsku starvsbrřđur, og sum minni um eina sera áhugaverda innlřgutíđ viđ fřroyska bátinum, sum ikki kemur aftur.
Tá eg spákađi í Skálavík hendan sunnumorgunin, varnađist eg, at gřtan inn frá skálavíkarvegnum til skálan í Grind hevđi fingiđ navniđ Eiler Jacobsens gřta.
Á henda hátt heiđra skálvíkingar sřldfirđingin, sum bleiv bygdarmađur teirra og leingi gekk undan í fiskiskapi um alt Norđruatlantshav.
Nú á gamalsaldri hevđi hann í takklćti til bygdina og bygdafólkiđ útvegađ eitt stórt jarđarstykki ovast í bygdini og var farin undir at byggja ein stóran skála til ymiska nýtslu. So stórar hallir og stovur hava valla veriđ í Sandoynni áđur.
Eiler var eisini fiskiklógv. Royndi seg einamest í nótafiskiskapi, og var sildakongur í mong Harrans ár. Fyrst viđ ”Bođanesi”, so viđ ”Ísborg” og ”Sólborg” og ”Krúnborg” og so framvegis.
Hann fekk alla endurnýggjanina av fiskiflotanum viđ. Sjálvur varđ hann í fimmtiárunum biđin til skipara á triđja fřroyska stállínuskipinum ”Beinir” hjá Kimbil. Hann fylgdi viđ skipinum, tá tađ varđ selt til Ný Fundlands, og lćrdi heimafólkiđ at fiska viđ línu.
Eiler Jacobsen var mađurin, sum setti gongd á tann stóra sildafiskiskapin hjá fřroyingum í Norđsjónum. Sildavirkini í Fřroyum klárađu ikki at taka móti íslandssildini, sum nýbygningurin ”Bođanes” úr Havn hevđi fingiđ viđ nót.
Eiler hirdi tí alla leiđina til marknađ í Hirtshals. Ůt aftur komin, kastađi hann 100 fjórđingar úr Lista, og har brendi hann í sild. Tađ gingu fleiri mánađir, áđrenn manningin á ”Bođanesi” sá Fřroyar aftur.
Teir lógu í fřstum farti millum marknađin í Hirtshals og fiskileiđirnar í Norđsjónum og skovlađu bćđi sild og pengar inn. Skjótt fór Eiler saman viđ řđrum at byggja síni egnu skip.
Sildaćvintýriđ var sera gott, međan tađ vardi. Síđani legđi Eiler um til ymiskt annađ. Svartkjafturin var bćđi ringur og góđur, og rćkjurnar komu vćl viđ eina tíđ.
Men tađ var í uppisjóarveiđuni, Eiler kendi seg mest heima. Hann dugdi vćl at endurnýggja skipini og leggja tey til rćttis til optimala úrtřku viđ góđari útgerđ og nógvari ferđ, so tey vóru skjót á marknađin.
Báđir hesir úrmćlingarnir vóru ágrýtnir. Tórstein lá ikki og bíđađi eftir fiskinum. Hann reikađi altíđ millum plinkarnar at finna fongin, og Eiler stóđ í samdřgur á brúnni og stýrdi leiting og fiskiskapi.
Mangar góđar fongir fřrdu hesir báđir til lands og kappingarneytarnir hřvdu sjálvsagt altíđ eyguni viđ, hvar teir vóru. Helst var okkurt at fáa har.
Řvundarfólk mundu teir eisini hava, men tađ fellir teimum í lut, sum skara framúr. Raskir vóru teir og spardu seg ikki.
Viđ kvřđu
Jógvan Arge.


text:
- Publiceret den 22 Juli 2007
- Víst: 3119
Búgvin er tikin. Síðani 1913, 1914 ella 1915 hevur mannafótur ikki verið á toppinum, men 20.07.07 broyttist søgan. Kl. 17.47 hetta vakra fríggjakvøldið sást maður á Skortinum út ímóti Havinum - hálvt gangandi - hálvt grulvandi - tað síðsta pettið móti toppinum. Knappliga stóð maðurin - Absalon Eysturoy - á sjálvum toppinum veipandi og skríggjandi til teir trúføstu áskoðararnar á Ambadali.
Heini, Absalon, Herman, Fróði og Rasmus.
So kimaði fartelefonin: "Hetta má vera heimsins vakrasta panorama!" Kropp á kroppi komu so hinir fýra honum á baki.
Teir vóru: Herman Eysturoy, Fróði Samuelsen, Rasmus Eysturoy og Heini Hátún. Allir løgdu so armarnar um herðarnar á hvørjum øðrum - við Merkinum í millum sín - og skríggjaðu sigursróp yvir Ambadal, yvir Barmarnar báðar og yvir Rivtangan, ið noyddi teir at fáa sær bát av Eiði. Høgættin og Rivtangin hava í alt summar roynt at lagt fótonglar fyri garparnar, men teir snýttu bæði við at fáa sær bát av Eiði. Ikki var hugsingur um at koma á land á Tanganum ella í Skarvseyganum, men inni ímóti Sjóvarrókini eydnaðist tað tó.
á Smørkletti
Hódagin kl. 13.00 vóru allir 5 komnir upp á Smørklett, og "undirløgubáturin" setti aftur kós móti Eiðisflógva. Tað, ið eftir var av degnum, arbeiddu teir seg uppeftir við allari útgerðini, og um náttina fingu teir sær ein blund í Bólinum. Fríggjadagin løgdu teir so til brots, og tað gekst væl upp til Stóra Studning - har teir endaðu í fjør - men so kom stígur í. Men við bit og slit - tumma fyri tumma - otaðu teir seg uppeftir, og tá ið Stóri Studningur var tikin, var síðsta forðingin skúgvað til viks. Vallingin omanfyri var løtt at taka, og so kom tann stóra løtan - BÚGVIN TIKIN.
Eg skal nevna menninar, ið við vóru ta ferðina: Jákup í Horni (Jacob Hansen, f. 1882), Óli Andrias á Rætt (Ole Andreas Christiansen, f. 1880), Jákup í Stólpa (Jacob Matras, f. 1873), Jóhannes í Gortru (Johannes Johannesen, f. 1854), Jógvan í Sámalsstovu (Joen Joensen, f. 1868) og Dánjal Rasmus Heimi í Horni (Daniel R. Joensen, f. 1890). Dánjal Rasmus fortaldi, at tá ið teir vóru komnir uppá, sat Óli Andrias honum við, meðan hann seig niður vestan fyri á Búgvanum, og har drap hann sín fyrsta lomviga. Jógvan í Sámalsstovu var sostatt tann seinasti av teimum seks monnunum, ið lesti seg niður av toppinum fyri einum 92 - 94 árum síðani."
Tit 5 hava framt eitt bragd. Tykkara avrik verður umrøtt, tá ið Búgvin er á skránni. Tit hava fingið "lív" aftur í tann gamla drangin. Tit hava víst okkum, hvussu ómetaliga nógv teir gomlu løgdu fyri, tá ið tað ráddi um at vinna sær og sínum mat í munnin. Teir settu liðir, limir og sjálvt lívið í váða fyri matartugguna. Tit hava sett teimum ein virðiligan minnisvarða. Tað verður sjón fyri søgn, tá ið tær spillivandi myndirnar koma á skíggjan, og Búgvin verður lagdur víðopin fyri alra manna eygum. Stóra tøkk fái tit fyri tað.
Fleiri myndir: myndasavn - 2007 - Búgvin tikin 20-07-07.


text:
Føringafelagið
Føroyingafelagið (á donskum Færingeforeningen) varð stovnað í 1881 við tí endamáli at virka til framburð fyri føroyskum máli og føroyskari mentan. Upprunaliga var ætlanin, at felagið skuldi nevnast Føroya Málfelag (á donskum Færøernes Sprogforening), men semja var millum fyrireikararnar um at nevna felagið Føringafelagið. Føroyingafelag fekk stóran týdning fyri tjóðskaparrørsluna, mál og mentan, bæði fyri føroyingar í Keypmannahavn og Føroyum. Føroyingfelag í Keypmannahavn fekk eitt systurfelag í Føroyum seinast í 1880-árunum. Í lýsing í Dimmalætting 22. desember 1888 verður ein og hvør boðin til fundar í løgtingshúsinum annan jóladag kl. 3, har ætlanin er at samráðast um at verja Føroya mál og Føroya siðir. Hesin fundur var fyrsta stigið til eitt týdningarmikið tíðarskeið í ands- og mentanarlívi føroyinga. Á Jólafundinum í 1888, sum var hildin í einum fullsettum tinghúsi, varð staðfest, at arbeiðast skuldi fyri at “verja Førja mál og Førja siðir”. Føroyingafelagið skuldi sambært stovnarunum hava til endamáls: 1) At fáa Føroya mál til æru og 2) At fáa føroyingar at halda saman og ganga fram í øllum lutum, at teir mugu verða sjálvbjargnir. Í 1890 byrjaði blaðið Føringatíðindi at koma út. Blaðið varð skrivað á føroyskum, og tað hevði somu stevnumið sum Føringafelagið. Høvuðsdenturin í Føringatíðindi var føroyskt mál og føroysk mentan, upplýsandi greinar um mangt og hvat, yrkingar, hugleiðingar og heimatíðindi.
Endin var, at rørslan skrædnaði og fór í tvíningar í 1906. Burtur úr kom ein afturhaldandi og afturhaldssinnaður partur, Sambandsflokkurin í 1906, sum ikki vildi at nýggja mentanarliga støðið skuldi fáa nakrar politiskar avleiðingar í Føroyum, og ein broytingarsinnaður partur, Sjálvstýrisflokkurin í 1909, sum hevði ta fatan, at tann styrkta mentanarliga tilvitskan átti at fáa ta avleiðing, at føroyingar í størri mun enn áður royndu at gerast sjálvbjargnir, politiskt eins og búskaparliga. Í stevnuskrá Sjálvstýrisfloksins úr 1909 kom hetta at merkja, at flokkurin í anda Føroya Framburðsfelags fór at arbeiða fyri “at sakffe Lagtinget så stor inflydelse og så meget selvstyre, som man kan opnå i god forståelse med rigsdag og regjering”. Meðan Sjálvstýrisflokkurin ásannaði, at allur framburður í Føroyum hevði sum treyt, at Løgtinginum varð givið størri heimildir og peningajáttarnir, so helt Sambandsflokkurin uppá, at framburður í Føroyum varð treytaður av, at Løgtingið vísti sparsemi í sínum arbeiði.
Fólkaatkvøðan í 1946[rætta | rætta wikitekst]
Upp undir Fólkaatkvøðuna 14. sept. í 1946 varð eisini eitt felag – Føroyingafelag – sum arbeiddi fyri at fáa fólk at velja loysing á fólkaatkvøðuni. Fleiri av oddafólkunum her vóru ungir føroyingar, ið høvdu lisið í Danmark, tá ið 2. heimsbardagi brast á, umframt onnur oddafólk, ið stríddust fyri betri korum til verkafólkið í Føroyum – teirra millum var eisini javnaðartingmaðurin Jákup í Jákupsstovu. Hesi ferðaðust kring landið og agiteraðu fyri loysing. Tey løgdu fram tilfar, sum vísti, hvussu Føroyar kundu klára seg fíggjarliga, og tey høvdu eisini eitt fullfíggjað uppskot til eina føroyska stjórnarskrá. Eingin ivi er um, at arbeiðið hjá hesum fólkum var ein høvuðsorsøk til, at ein meiriluti valdi loysing 14. sept. í 1946.


text:
B.S.Sc. í sosialvísindum og samfelagsplanlegging
Bachelor of Social Science in Society and Community Planning
- Lestrartíðin er 3 ár og telur 180 ECTS
- Lokin útbúgving gevur rætt til heitið Bachelor of Social Science, stytt B.S.Sc.
- Útbúgvingin er staðsett á Søgu- og samfelagsdeildini í Jónas Broncks gøtu 25, Tórshavn
- Søgu- og samfelagsdeildin verður eisini rópt SSD
- Umleið 20 lesandi verða tikin inn á útbúgvingina
- Lestrargjald:
- Fulltíðarlestur: Ókeypis fyri borgarar í danska ríkinum o.ø. Norðurlondum
- Stakgreinir: 200 DKK/ECTS
- Til ber at søkja um upptøku elektroniskt. Umsóknarbløð og leiðbeining eru at finna HER
- Umsóknarfreistir eru at finna HER
Endamál
Endamálið við útbúgvingini er at geva teim lesandi fjølbroytta vitan og innlit í sosialvísindalig viðurskifti við serligum denti á tær avbjóðingar innan samfelagsplanlegging, sum smátjóðir standa fyri í einum støðugt meira altjóðagjørdum heimi.
Útbúgvingin er fyri tey, sum hava áhuga fyri samfelagsskipanum, og hvussu hesar skipanir reguleraðast og mennast.
Skipan av útbúgvingini
Bachelorútbúgvingin í sosialvísindum og samfelagsplanlegging tekur trý ár. Nøkur skeið eru kravd, og nøkur ber til at velja eftir egnum áhuga.
Tey bæði fyrstu árini eru støðisár, har lærugreinirnar í ávísan mun eru tær somu sum í hinum bachelorútbúgvingunum á Søgu- og samfelagsdeildini 'Søgu - smátjóðir og altjóðagerð' og 'Politikki og umsiting'.
Útbúgvingin endar við eini B.S.Sc.-ritgerð.
Bygnaður
Innihald
Útbúgvingarnar á Søgu- og samfelagsdeildini á Setrinum eru tvørvísindaligar, ið merkir, at tað verður tikið støði í praktiskum søgu- og samfelagsligum viðurskiftum við stórum denti á spurdómsstýrda læring.
Tey lesandi ganga til nógvar fyrilestrar, men harafturat læra tey eisini sjálvstøðugt arbeiðslag, samstarv og kritiska støðutakan - ikki minst gjøgnum verkætlanararbeiði.
Undirvíst verður m.a:
- um samfelagsvísindalig ástøði og háttalag
- um tvørvísindi og verkætlanararbeiði
- um vælferð, vælferðarsamfelag og vælferðarskipanir
- um samanspælið millum almennan politikk, marknað og sivilsamfelag
- um hvussu institusjónir og organisasjónir virka, stýrast og mennast
Upptøkutreytir
Treyt fyri upptøku er bókligt (t.e. gymnasialt) miðnámsskúlaprógv.
Verður søkt eftir kvotu 2, kunnu aðrar fortreytir við javnsettum kunnleikastøði góðtakast eftir nærri meting.
Framtíðarmøguleikar
Sosialvísindi og samfelagsplanlegging er lestur fyri tey, sum hava áhuga at starvast innan almennar, alment gagnligar og privatar organisasjónir, men gevur eisini nógvar aðrar førleikar, eitt nú til víðari lestur, ið m.a. gevur førleikar til hægri undirvísingar- ella granskingarstørv.
Við útbúgving frá Søgu- og samfelagsdeildini ert tú væl ílatin - bæði til arbeiðsmarknaðin og til víðari lestur á masterstigi.
Framhaldandi útbúgving
B.S.Sc. útbúgvingin í sosialvísind og samfelagsplanlegging gevur grundarlag fyri framhaldandi lestri á masterstigi.
Umsóknarblað og umsóknarfreistir
Til ber at søkja um upptøku elektroniskt. Tú finnur umsóknarbløðini HER.
Sí vinaliga umsóknarfreistirnar HER.
Á síðuni eru eisini lagdar leiðbeiningar til umsóknarbløðini. Les leiðbeiningina væl, áðrenn tú fyllir umsóknarblaðið út.
Nærri kunning
Nærri kunning fæst við at venda tær til lestrarvegleiðingina:
SSD-studvegl(at)setur.fo, ella við at venda tær til Jens Christian Svabo Justinussen, útbúgvingarleiðara, jensj(a)setur.fo


text:
Stuðul til gransking
Komandi umsóknarfreistin verður mikudagin 15. februar 2017, kl 12.00 føroyska tíð.
Stuðul verður latin:
- føroyskum granskarum og granskaralesandi
- gransking og menning á ella í tilknýti til føroyskar granskingarstovnar og vinnufyritøkur
- gransking og menning, ið hava týdning í føroyskum høpi
Stuðul verður latin til ymisk sløg av verkætlanum:
- Ph.d.-verkætlanir
- post grad. ella post doc. verkætlanir, ið ganga um fleiri ár
- smærri verkætlanir við styttri tíðarætlan
- granskingarverkætlanir, sum fevna um vinnumenning og vinnugransking
Tað er ein fyrimunur at:
- verkætlanin fevnir um samstarv millum fleiri granskarar
- verkætlanin fevnir um samstarv millum granskarar, granskingarumhvørvi og vinnuna
Tað verður kravt at:
- í minsta lagi 1/3 verður fíggjaður av øðrum enn Granskingargrunninum. Undantak kann tó gerast í heilt serligum føri.
Minstamark fyri stuðli til verkætlanir er 80.000 kr.
Umsóknir skula skrivast á skandinaviskum ella enskum máli á serligt oyðublað ið kann heintast her. Eisini er skrivlig vegleiðing at finna her.
Tað eru játtaðar 7,5 mill kr. á fíggjarlógini til stuðul í 2017.
Mælt verður umsøkjarum til at seta seg í samband við Granskingarráðið fyri at fáa ítøkiliga ráðgeving í sambandi við umsóknirnar.
Umsóknir skulu sendast við telduposti til gransking@gransking.fo innan ásettu freistina. Sí nágreinilig krøv her.
------------------------------
Til ber hjá granskarum at søkja fíggjarligan stuðul til at skriva Horizon 2020 umsóknir. Les meira um hesa stuðulsskipan her
Granskingarráðið umsitur fæið úr Sjúkrakassagrunninum. Til ber at søkja um stuðul til gransking og smærri verkætlanir og tiltøk. Les meira um hesa skipan her


text:
Orð: William Cowper
Lag: Hugh Wilson
Týtt: Victor Danielsen
1. Gud, hjálp mær liva nærri tær,
sum barn títt ferðast her,
lat ljós títt ganga undan mær
ta leið, sum til tín ber!
2. Hvar er tann sæla, ið eg fann,
tá fyrst eg Jesus sá,
mín hugur til at søkja hann
og grunda orð hans á!
3. Áh, friður, ið tá fylti meg –
hvør søtt tó minnið er!
Nú sáran tómleik kenni eg,
ei verðin troyst mær ber.
4. Kom aftur, halgi troystari,
Guds søta friðarboð!
Eg hati synd, sum særdi teg
og rak teg frá mær so.
5. Hjálp mær, eg hvørjum avgudi,
hvørt navn hann bera vil,
kann stoyta úr tí hásæti,
sum tær bert hoyrir til!
6. So skal eg liva nærri tær,
sum barn títt ferðast her,
og ljós títt ganga undan mær
ta leið, sum til tín ber.


text:
Orð: Gerhard Tersteegen
Lag: Edvin O. Excell, Wolfgang Amadeus Mozart
Týtt: Victor Danielsen
1. Gud kallar enn! Og skal tá tó
enn syndin tykjast tær so góð?
Skal svinna hvør ein náðistund
og sál tín sova deyðans blund?
2. Gud kallar enn! Statt upp í dag
og svara nú hans kalli ja!
Vilt tú hans kærleik spotta so
og kasta burt hans náðiboð?
3. Gud kallar enn! Hann bankar nú,
og hjartadyrnar steingir tú?
Hans Andi rørir nú við teg,
og tú fert fram tín gamla veg?
4. Gud kallar enn! Hans sterka hond
brátt loysa vil øll syndabond;
tú ivast – hann fer ei avstað,
men kallar, bíðar enn í dag.
5. Gud kallar enn! Tú orkar ei
at svara enn hans kalli nei?
Frá heiminum tú vendir brátt,
tí Harrans kall teg hevur nátt?


text:
Á náttúrubreytini verður dentur lagdur á náttúruvísindalig evni. Eisini verður dentur lagdur á almennandi evni so sum skapandi lærugreinir og mállærugreinir.Les mera Les mera
Á hugbreytini verður dentur lagdur á málslig og hugvísindalig evni. Eisini verður dentur lagdur á almennandi evni sum t.d. skapandi lærugreinir og náttúrulærugreinir.Les mera Les mera
Á FHS verður dentur lagdur á handilslig og samfelagslig evni, eitt nú roknskap og marknaðarføring og samfelagsfak. Eisini verður dentur lagdur á mál og kunningartøkni.Les mera Les mera
Á Búskaparbreytini verður serligur dentur lagdur á búskaparlig- og samfelagslig evni innan roknskap, marknaðarførslu og samfelagsbúskap. Eisini verður dentur lagdur á mál og altjóða viðurskifti.Les mera Les mera


text:
U14-liðið hjá NSÍ vann í kvøld útsetta dystin ímóti B36a á niðara vølli í Gundadali.
Aron Miðberg Mikkelsen skoraði bæði málini hjá NSÍa. Við einum máli í hvør sínum hálvleiki syrgdi Aron fyri eini 2-0 leiðslu, áðrenn B36a minkaði um munin, tá 2 minuttir vóru eftir av dystinum. Fleiri mál komu ikki, og NSÍ vann ein uppibornan sigur í kvøld.
Við sigrinum er NSÍ framvegis heilt frammi í oddinum, har tað nú er greitt, at gullið endar annaðhvørt hjá NSÍa ella HBa.
Liðini mangla at spæla tríggjar dystir. NSÍ og HB liggja ájøvn við 50 stigum í part.


text:
Far eftir bóltinum ikki manninum. Eg bleiv ikki sørt skakkur tá eg læs “frágreiðing um Skúlaspíran, heystið 2013” skrivað av Fríðfinni Johnsson, skúlastjóra í Leirvíkar skúla. “Frágreiðingin” var eitt langt álop á fólkini, ið hava ditta sær at sett spurnaðartekin við tað skilagóða í at fara undir forskúlavirksemi. Skiljið ikki, hvussu tað ber til púra at sleppa sær uttanum at royna at svara kritikkinum av skipanini, tí tað burdi ein slík frágreiðing eftir mínum tykki gjørt heldur enn at leggja eftir teimum, sum framvegis tora at seta spurnartekin við hetta virksemi.
Men tað eru kanska altíð øll hini, sum ikki eru saklig.
Frágreiðingin er so fylt við gitingum og villum, at tað er torført at vita, úr hvørjum enda ella hvussu best er at viðgera frágreiðingina, ella um tað yvirhøvur loysir seg. Men tað er torført at lata vera, tá frágreiðingin er fongd við so nógvum fordómum og villum.
Um hugt verður eftir innihaldinum í frágreiðingina, tykist tað vera ein týðiligur hugburður, at “bert barni lærir at lesa, so er alt gott”.
Sjálvandi er skilagott og sera hent at duga at lesa, men tað er nú ikki svarið upp á allar lívsins spurningar. Tað er kanska her, ymiskar barnafatanir gera seg galdandi? Ella er tað kanska útbúgvingin sum námsfrøðingur, ið sigur mær, at “nei, tað er ikki lesiførleikin, sum er tað týdningarmiklasta, men evnini hjá barninum at vera trygt, hava eina skilagóða sjálvskenslu og álit á seg sjálvt, ið avgerð, hvørt tað er ført at fara í eina sunna relasjón við umheimin. Tað er í relasjónini (sambandinum) við onnur, at barnið mennist og lærir, og um hesi viðurskifti eru góð, so kann barnið læra, nær tað skal vera og um hvat sum helst. Les Peter Gray, Sir Ken Robinson, Erik Sigsgaard ella stórt sæð øll, sum fáast við gransking innan námsfrøði.
So uppgávan hjá okkum vaksnu er at styrkja og tryggja góðar og sunnar relasjónir við børn og millum børn. Tað má vera fundamentið, ið ein hvør skipan byggir á.
Sum eg lesið tað, vísir Fríðfinn til tvær keldur.
Ein kanning frá OECD er viðmerkt. Eg havi ikki sæð akkurát tí kanningina, hann sipar til, men vænti, at hon tekur støði í frágreiðingini frá OECD frá 2006, sum eitur “Starting Strong”. Har verða “preschool”- ella rímiliga nýggja hugtakið “EduCare”-skipanir lýstar sum serliga góðar.
Tá OECD ger slíkar greiningar, er vert at hava í huga, at talan ikki bert er um “okkara” kendu skipanir, men at viðgjørdar verða ein røð av ymiskum skipanum. Tær skipanir, sum OECD heldur nógv av, eru nevnliga tær norðurlendsku barnagarðsskipaninar - har útbúnir námsfrøðingar eru settir at taka sær av børnunum, og har umsorgan og læra ganga hond í hond. Tað, sum er reglan meira enn undantakið í flest londum, er, at børn undir skúlaaldri ikki hava skipað ella lógarregulerað viðurskifti at liva undir. Tað vil siga, at tað er tilvildin sum ræður fyri, hvørt fólk hava útbúgving, ella hvørja útbúgving, talan er um, tá tey arbeiða við børnum.
Í stuttum kunnu kanningarnar, sum eg havi sæð hjá OECD, siga okkum, at tað er betur at hava viðurskifti, sum eru skipað við høgum útbúgvingarkravi til starvsfólk og umhvørvi, heldur enn tað øvugta, har einki krav er um nakað, og alt er tilvildarligt.
Hin keldan, sum víst verður til, er Jørgen Frost og Annemette Lønnegaard, sum serliga viðgera lesiførleikar, tað vil siga ein sera smøl viðgerð. Allarhelst er hon væl brúkilig til skúlabýrjan, tó at hon helst ikki viðger tey kritikkpunkt, sum granskarar annars hava viðvíkjandi skúlaskipanini og byrjanini av formellum lærutilgongdum. Útfrá tilfarinum hjá Fríðfinni hevur hetta tilfarið kanska enntá hug at stuðla uppundir “mína” fatan heldur enn ta uppfatan, sum Fríðfinnur tykist vilja vera advokatur fyri.
At niðurgerða fakligu førleikarnar hjá fólki, sum eru kritisk um tað, sum verður borið fram, er helst eitt øgiliga gott tekin um, at soðið er tunt. Viðkomandi, sum eru nevnd við navni í frágreiðingini, kunnu, um tey hava hug svara fyri seg á sama hátt, sum eg velji at gera tað. Men eg haldi, tað er ótrúligt, hvat Fríðfinnur loyvir sær í einum skrivi til Mentamálaráðið. Skrivið er fongt við illgitingum og niðurgerðan av fólki og teirra atfinningum.
Tá Fríðfinnur so loyvir sær at leggja eftir Føroya Pedagogfelag við einum skeivum uppáhaldi um, at “Pedagogfelagið boykottar pedagogstørvini í forskúlanum”, verður hetta tikið burturúr rætta samanhanginum, og hoyrir hetta als ikki til kjakið um, hvørt pedagogfelagið er fyri ella ímóti forskúlum. Føroya Pedagogfelag hevur víst á, at størvini ikki eru flokkað, og tískil eiga tey at verða flokkað, áðrenn nakar verður settur í tey. Sjálvandi kann eitt fakfelag ikki ganga við til, at fólk átaka sær størv, har lønar- og setanarviðurskiftini ikki eru komin uppá pláss. Hetta eigur arbeiðsgevarin eisini at virka fyri, tí tað er í stríð við sáttmálan millum partarnar ikki at gera tað. Tað er sera átaluvert, at ein borgarstjóri kann loyva einum skúlastjóra at seta fólk í óflokkað størv.
Fríðfinnur endar so við at leggja eftir mínari útsøgn um, at “námsfrøðingar hava heldur ikki brúk fyri serligari eyka skúling fyri at megna at gera teirra arbeiði”. Til tað er bert at siga, at allar helst hevur hann hug at skilja tað, sum hann hevur hug at skilja, men aftur her er “sitatið” tikið úr kontekstinum og ikki sett í mun til veruligu umstøðurnar, og hevur tað í sjálvum sær einki við forskúlaproblematikkin at gera.
Tað tykist vera torført hjá Fríðfinni at skilja, at námsfrøðingar eru útbúnir til at taka sær av fólki og serliga tey, sum eru undir 7 ár, eru eitt av kjarnuvirksemisøkjunum hjá námsfrøðingunum. Vanligir námsfrøðingar hava ikki tørv á einari eykaútbúgving ella eftirútbúgving fyri at kunna arbeiða við teimum 6 ára gomlu, so sum formaður Lærarafelagsins helt í miðlunum, stutt áðrenn handan útsøgnin hjá mær var skrivað. Tað er longu partur av námsfrøðiútbúgvingini. Sjálvandi kunnu vit øll gerast betri, og til tað eru eftirútbúgvingar og skeið hart tiltrongd.
Men, sum áður nevnt, frágreiðingin tykist mær at vera ein verjurøða fyri forskúlavirksemi og álop á øll, ið hava eina kritiska viðmerking til hetta, heldur enn at vera ein frágreiðing um virksemið, og um hvussu tað er ætlað at takla avbjóðingarnar í dagsins samfelag.


text:
Foreldraráðið
Nýtt foreldraráð
Limir:
Súsanna Maria Hansen, umboð fyri Álvalund barnagarð
Hanna Vang, umboð fyri 6 ára stovuna
Joan Mouritsen, umboð fyri Eikilund innaru
Elly K. Andersen, umboð fyri Eikilund uttaru
Hilmar Uni Anthoniussen, umboð fyri Vættralund innaru
Ruth Johannesen, umboð fyri Vættralund uttaru
Endamál:
Endamálið við foreldraráðnum er at fremja áhugamál foreldranna í samráð við leiðara og stovnin.
Foreldraráðið skal arbeiða fyri at styrkja um samstarvið millum heim, stovn og kommunu.
Um tit hava boð ella spurningar til foreldraráðið eru tit vælkomin at senda teldupost til:
foreldurlitliskogur@gmail.com


text:
Kiran Jóanesarson
07.02.2018 - 09:31
Norska reiðaríið Lie Gruppen hevur undirskrivað sáttmálað um nýbygning, sum skal avloysa Libas, sum varð seldur til Íslands í 2016.
Talan verður um eitt LNG (flótandi jarðgass) og battarídrivið skip, og tað er norska fyritøkan Salt Ship Design, sum hevur fingið uppgávuna at sniðgeva skipið.
Á heimasíðuni hjá reiðarínum stendur at lesa, at Salt Ship Design longu fekk uppgávuna fyri hálvum øðrum árið síðan, og at endaliga sniðið nú er komið upp á pláss.
Nýggi Libas, sum verður 86 metrar langur, og knappar 18 metrar breiður, skal byggjast á Cemre í Turkalandi.
Nýggja og slóðbrótandi uppsjóvarskipið skal útgerast við einum 350 kubikliturs tanga til LNG, og einum stórum battarí pakka.
Eisini verður skipið útgjørt til at fiska við einum og tveimum trolum.
Enn er alt tað endaliga ikki komið uppá pláss, so sum hvør skal veita alla útgerðina, men reiðaríið væntar, at hesar avtalurnar verða undirskrivaðar ein av næstu døgunum.


text:
Hondbóltsfelagið Tjaldur og Tryggingarfelagið Føroyar hava síðstu árini havt eina stuðulsavtalu, ið hevur verið galdandi fyri ungdómsliðini hjá Tjaldur. Hetta hevur merkt, at øll
Steypa semifinalan hjá dreingjum 14: Tjaldur – Neistin 20-18
Í dag vóru steypa semifinalurnar í dreingjum 14 ár. Tjaldur møtti Neistanum í semifinaluni og vunnu 20-18
Byrjaðu 2015 við nógvum dystum í Bylgjuni
Í dag var fyrsti leikdagur í 2015. Nógv lið skuldu til Runavíkar at spæla og gekk tað sera væl at avgreiða kappingina. Frá kl.9
Jóla og nýggjársheilsan
Nógv lív í Bylgjuni
Í gjár var nógv lív í Bylguni. Í hondbóltshøllini var lív í frá 9 á morgni til kl. 21 á kvøldi, har ung og
Eingin venjing meðan Fólkafundurin er
Av tí at fólkafundur verður í Bylgjuni í vikuskiftinum, so verður eingin venjing hósdagin, fríggjadagin og leygardagin. Vit venja sum vanligt aftur mánadagin.
Venjingartíðirnar 2014/2015
Vælkomin til nýtt hondbóltsár. Vit hava nú lagt eitt skema fyri veturin og vóna at tær koma at vera endaligar. Tað kann tó koma
Jóhan og Johnny lokið ungdóms elitu venjara skeið
Tólv føroyskir hondbóltsvenjarar hava um vikuskiftið tikið ungdómselituvenjaraskeið, har danin Peder Rasmussen legði lag á. Hoyvíkshøllin og Hoyvíkar Skúla vóru karmur um skeiðið, og
Hondbólturin byrjar aftur
Eftir drúgvan steðg fer hondbólturin í Runavík veruliga í gongd aftur í vetur. Karmarnir í nýggju høllini við Løkin kunnu ikki samanlíknast við nakra
Ein nýggj byrjan
Sum tygum kunna, so hevur Hondbóltsfelagið Tjaldur nærum ligið stilt alt hetta kappingarárið, grunda á umvælingar av ítróttarhøllini, men álíkavæl hava vit tvey gentulið